stanford-oval/wikipedia huggingface dataset:
Northfield Park

| Northfield Park |
| --- | --- |

Sijainti:  Northfield, Ohio (Yhdysvallat)
Koordinaatit:  41°20′57″N, 81°31′17″W
Avattu:  1957
Omistaja:  perhe Milstein
Radan pituus:  806 m
Kotisivu
Northfield Park on hevoskilpa-ajorata Northfieldissä Yhdysvaltain Ohion osavaltiossa lähellä Clevelandin kaupunkia.
Northfieldin 806 metrin pituisella radalla kilpaillaan ympäri vuoden neljä kertaa viikossa (marras-joulukuussa viisi). Sen lisäksi radalla järjestetään vedonlyöntiä suoralähetyksistä vuoden jokaisena päivänä paitsi joulupäivänä. Radan päätapahtuma on Battle of Lake Erie, jota seuraa vuosittain liki 10 000 katsojaa. Battle of Lake Erie on suurin Pohjois-Amerikan peitsareiden avoin kilpailu.
Northfield Parkilla on Ohion ainoa etävetokeskus Cedar Downs Sanduskyssa. Se kuului aiemmin toledolaiselle Raceway Parkille.
Historia

Northfield Parkin paikalla sijaitsi vuonna 1934 valmistunut Sportsman Park, josta aiottiin alun perin koirakilpailurataa englanninvinttikoirille. Suunnitelma koiraradasta ei toteutunut, ja Sportsman Park myytiin. Siitä tehtiin pienoisautojen kilparata ja sillä ajettiin kaksikymmentä vuotta kunnes kiinnostus lajiin hupeni. Vuonna 1956 Sportsfield purettiin uuden hevosradan tieltä.
Northfield Parkin rakennutti ja omisti läheisen Grandview Racewayn omistaja sekä eräs Ohion tärkeimmistä amerikanravurien kasvattajista Walter J. Michael laajentamaan kilpailukautta. Uusi rata avattiin 23. elokuuta 1957. Se oli Painesville Racewayn ja Grandview Racewayn jälkeen kolmas kilpa-ajorata koillisessa Ohiossa. Sittemmin muut kaksi rataa on suljettu. Vuonna 1972 clevelandilainen Carl Milstein osti radasta osuuden.
Carl Milsteinin kuoltua vuonna 1999 radan hallinta siirtyi hänen pojalleen Brock Milsteinille. Nuoremman Milsteinin ja radan toiminnanjohtaja Tom Aldrichin tavoitteena Northfield Parkin suhteen on painottaa sen kilpailutoimintaa mutta tarjota myös suoralähetysveikkaajille mahdollisimman miellyttävät tilat.
Norhfield Parkissa juostiin kilpaa 220 päivänä vuodessa vuoteen 2005 asti, jolloin Ohio State Racing Commission määräsi sen vähentämään kilpailupäiviä 204:n. Sittemmin kilpailupäiviä on lisätty hieman.
Vastauksena kiristyvään kilpailuun vedonlyöjistä Northfield Park on uudistanut tilojaan yli 13 miljoonalla dollarilla vuoden 1996 jälkeen. Vuonna 2008 radalle avattiin uudet ravintola Trackside Loung ja baari Sportsbar terasseineen.
Aiheesta muualla

Northfield Park, viralliset kotisivut (englanniksi)
Casino City – Northfield Park Racetrack and Microbrewery (Arkistoitu – Internet Archive) (englanniksi)
Tremolo

Tremolo on musiikissa sekä soittotapa että sähköisesti luotu ääniefekti.
Soittamisessa tremolo voi viitata soinnun tai yksittäisen äänen nopeaan toistoon. Tämä on keskeistä esimerkiksi mandoliinin, balalaikan, rumpusoolojen ja -välikkeiden soitossa sekä flamencokitaroinnissa.
Ääniefektinä tremolo tarkoittaa yleensä äänen voimakkuuden nopeaa jaksollista vaihtelua.  Termejä tremolo ja vibrato käytetään joskus sekaisin, vaikka ne tarkoittavat eri asioita. Tremolossa äänen voimakkuus vaihtelee jaksoittaisesti, mutta sävelkorkeus ei muutu. Efektiä voi kokeilla yksinkertaisesti lisäämällä ja vähentämällä äänenvoimakkuutta nopeasti edestakaisin. Tyypillisesti efektin muutoksen nopeus ja syvyys eli voimakkuusero perusääneen verrattuna ovat säädettävissä.
Tremolo saadaan aikaan esimerkiksi sähköisellä efektilaitteella tai se voi olla sisäänrakennettu kitaravahvistimeen. Tremolo oli keskeisessä asemassa esimerkiksi 1950-luvulla rock and roll -musiikissa. Uudempi esimerkki on The Smiths -yhtyeen "How Soon Is Now?" -kappaleen intro, jossa kuultava teema jatkuu kappaleen läpi.
Eräänlaisen tremolon saa aikaan myös kitaralla kytkemällä jostakin mikrofonista äänenvoimakkuus pois. Tämän jälkeen vaihdellaan mikrofonivalitsimen asentoa nopeasti hiljennetyn ja päällä olevan mikrofonin välillä ja näin muodostuu tremolon kaltainen efekti.
Ozzy Osbournen yhtyeen kitaristi Randy Rhoads teki tremolon uudelleen tunnetuksi käyttämillään Gibsonin ja muilla myös tilaustyönä tehdyillä kitaroilla, jotka varustettiin kahdella humbucker-mikrofonilla. Käyttämällä pelkkää äänenvoimakkuussäädintä saa aikaan saman ilmiön, mutta samalla äänestä leikkautuu potentiometrin ominaisuuksien vuoksi taajuuksia ja sointiväri muuttuu.
Tremoliitti

| Tremoliitti |
| --- | --- |

Luokka:  silikaattimineraalit
Kemialliset ominaisuudet
Kemiallinen kaava:  Ca2(MgFe)5Si8O22(OH)2
Fysikaaliset ominaisuudet
Väri:  valkoinen tai harmaa
Asu:  sälöinen tai kuituinen
Kidejärjestelmä:  monokliininen
Kovuus Mohsin asteikolla:  5–6
Ominaispaino:  2,9–3,5 g/cm3
Optiset ominaisuudet
Kiilto:  lasi- tai silkkikiilto
Viiru:  valkoinen
Aiheesta muualla
  Tremoliitti Commonsissa 
Tremoliitti (Ca2(MgFe)5Si8O22(OH)2) on amfiboliryhmän mineraali. Tremoliittia esiintyy metamorfisissa kalkki- ja dolomiittikivissä.
Tremoliitti ja aktinoliitti ovat samanlaisia kemiallisen rakenteensa perusteella, ja muodostavat isomorfisen seossarjan.
Tremoliitti on kidejärjestelmältään monokliininen. Kiteet ovat harvinaisia; asultaan mineraali on sälöinen tai kuituinen, usein säteittäisinä ryhminä. Väriltään tremoliitti on valkoinen tai harmaa. Viirun väri on valkoinen ja kiilto on lasi- tai silkkikiilto. Kovuus on 5–6 Mohsin asteikolla ja ominaispaino on 2,9–3,5 g/cm³.
Tora Aasland

| Tora Aasland |
| --- | --- |
 Aasland vuonna 2006.
Norjan tutkimus- ja korkeakouluministeri
 Stoltenbergin II hallitus 18. lokakuuta 2007 – 23. maaliskuuta 2012  
Edeltäjä:  virka perustettu
Seuraaja:  virka lakkautettu
Suurkäräjäedustaja
 Akershusin vaalipiiri 1985–1993  
Rogalandin maaherra
 23. maaliskuuta 2012 – 1. lokakuuta 2013 1. lokakuuta 1993 – 18. lokakuuta 2007  
Henkilötiedot
Syntynyt: 6. marraskuuta 1942 (ikä 81) Skien, Norja
Tiedot
Puolue:  sosialistinen vasemmistopuolue
Koulutus:  Oslon yliopisto
Kunnianosoitukset:  Pyhän Olavin ritarikunta (2005)
Tora Aasland (s. 6. marraskuuta 1942 Skien) on norjalainen sosiologi ja sosialistisen vasemmistopuolueen poliitikko. Hän istui suurkäräjillä vuosina 1985–1993 ja toimi Norjan tutkimus- ja korkeakouluministerinä vuosina 2007–2012. Lisäksi hän on ollut Rogalandin maaherra vuosina 1993–2007 sekä 2012–2013. Vuonna 2005 hänelle myönnettiin Pyhän Olavin ritarikunnan ansiomerkki.
Aiheesta muualla

Tora Aasland Norjan suurkäräjien verkkosivuilla (norjaksi)
Kuvia tai muita tiedostoja aiheesta Tora Aasland Wikimedia Commonsissa
Jean Reno

| Jean Reno |
| --- | --- |
 Jean Reno vuonna 2012.
Henkilötiedot
Koko nimi:  Juan Moreno y Herrera Jiménez
Syntynyt: 30. heinäkuuta 1948 (ikä 76) Casablanca, Ranskan Marokko
Ammatti:  näyttelijä
Puoliso:  Geneviève Reno (1977–1995) Nathalie Dyszkiewicz (1996–2001) Zofia Borucka (2006–)
Näyttelijä
Aktiivisena:  1979–
Merkittävät roolit:  Leon
 Nimikirjoitus
Aiheesta muualla
IMDb 
Elonet
Jean Reno (syntyjään Juan Moreno y Herrera-Jiménez, s. 30. heinäkuuta 1948 Casablanca, Ranskan Marokko) on ranskalainen näyttelijä. Renon vanhemmat olivat espanjalaisia, jotka pakenivat Pohjois-Afrikkaan pakoon Francisco Francon hallintoa. Reno muutti Ranskaan ollessaan 17-vuotias.
Näyttelijän ura

Reno aloitti näyttelijän opinnot Ranskassa ja loi uraa televisiossa sekä teatterissa. Tunnetuin hän on kuitenkin elokuvanäyttelijänä. Jean Reno ja Luc Besson tekivät yhdessä monta elokuvaa, melko vaihtelevalla menestyksellä. Tunnetuimpia näistä elokuvista ovat muun muassa Suuri sininen, Le grand bleu, elokuva sukeltamisesta, ja Leon, kuvaus palkkatappajasta, joka saa huolehdittavakseen perheensä menettäneen nuoren tytön. Sittemmin Reno on esiintynyt useissa ranskalaisissa ja amerikkalaisissa elokuvissa.
Nuorena Reno esitti usein elokuvassa roistoa, mutta näyttelijänlahjojensa ansiosta hän sai pian erilaisia rooleja. Reno on näytellyt muun muassa romanttisissa komedioissa sekä toimintaelokuvissa.
Lapset

Renolla on kuusi lasta: Sandra (s. 1977), joka on näyttelijä, ja Mickael (s. 1980), joka on laulaja, sekä vuosina 1996, 1998, 2009 ja 2011 syntyneet lapset.
Filmografiaa

| Vuosi | Alkuperäinen nimi | Suomenkielinen nimi | Huomioita |
| --- | --- | --- | --- |
| 1985 | Subway |  |  |
| 1988 | Le Grand Bleu | Suuri sininen |  |
| 1990 | La femme Nikita | Tyttö nimeltä Nikita |  |
| 1990 | L'Homme au masque d'or |  |  |
| 1991 | L'Opération Corned-Beef |  |  |
| 1991 | Loulou Graffiti |  |  |
| 1993 | Les Visiteurs | Vierailijat |  |
| 1993 | Flight from Justice |  | televisio |
| 1993 | Paranoïa |  |  |
| 1993 | La Vis |  |  |
| 1994 | Léon | Leon |  |
| 1995 | Al di là delle nuvole | Pilvien takana |  |
| 1995 | French Kiss | Ranskalainen suudelma |  |
| 1995 | Les Truffes |  |  |
| 1996 | Le Jaguar |  |  |
| 1996 | Mission: Impossible | Vaarallinen tehtävä |  |
| 1997 | Les Soeurs Soleil |  |  |
| 1997 | Un amour de sorcière |  |  |
| 1997 | Roseanna's Grave |  |  |
| 1998 | Ronin | Ronin |  |
| 1998 | Godzilla | Godzilla |  |
| 1998 | Les Couloirs du temps: Les visiteurs 2 | Vierailijat 2 |  |
| 2000 | Les rivières pourpres | Purppuravirrat |  |
| 2001 | Wasabi | Wasabi |  |
| 2001 | Just Visiting | Just Visiting |  |
| 2002 | Rollerball | Rollerball |  |
| 2002 | Décalage horaire | Jet Lag |  |
| 2003 | Tais-toi! | Turpa kiinni! |  |
| 2004 | L'Enquête corse |  |  |
| 2004 | Hotel Rwanda | Hotelli Ruanda |  |
| 2004 | Les rivières pourpres II - Les anges de l'apocalypse | Purppuravirrat 2 – Ilmestyskirjan enkelit |  |
| 2004 | Onimusha 3: Demon Siege |  |  |
| 2005 | Le tigre e la neve | Tiikeri ja lumi |  |
| 2005 | L'Empire des loups | Sutten valtakunta |  |
| 2006 | Flushed Away | Virran viemää | vain ääni |
| 2006 | The Da Vinci Code | Da Vinci -koodi |  |
| 2006 | Flyboys | Flyboys |  |
| 2006 | The Pink Panther | Vaaleanpunainen Pantteri |  |
| 2009 | The Pink Panther 2 | Vaaleanpunainen Pantteri 2 |  |
| 2009 | Couples Retreat | Lomaterapiaa |  |
| 2009 | Armored | Armored |  |
| 2010 | La Rafle | Pariisin vainotut |  |
| 2010 | L'immortel | 22 Bullets |  |
| 2011 | Margaret | Margaret |  |
| 2011 | On ne choisit pas sa famille |  |  |
| 2012 | Alex Cross |  |  |
| 2012 | Comme un Chef | Le Chef - Rakkaudesta ruokaan |  |
Aiheesta muualla

Jean Reno Elonetissä.
Jean Reno Internet Movie Databasessa. (englanniksi)
Tremellales

| Tremellales |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Tremellomycetes
Alaluokka::  Tremellomycetidae
Lahko::  Tremellales  Fr.
Infobox OKNimi-testi OK: 
Tremellales on Tremellomycetes-luokkaan kuuluva lahko. Siihen kuuluville lajeille on yhteistä meduusamainen rakenne. Lahkoon kuuluvia heimoja ovat Carcinomycetaceae, Cuniculitremataceae, Phragmagmoxenidiaceae, Rhynchogastremataceae, Sirobasidiaceae, Tetragoniomycetaceae ja Tremellaceae.
The Fifth Chapter

| The Fifth Chapter Scooter |
| --- | --- | --- |

Studioalbumin tiedot
 Julkaistu: 26. Syyskuu 2014
 Tyylilaji: dubstep drum'n'bass house elektro hard trance jumpstyle
 Levy-yhtiö: Sheffield Tunes
Scooterin muut julkaisut
| Music for a Big Night Out 2012 | The Fifth Chapter 2014 | Ace 2016 |
Singlet albumilta The Fifth Chapter
 ”Bigroom Blitz” Julkaistu: 23. Toukokuu 2014  ”Today” Julkaistu: 5. Syyskuu 2014  ”Can't Stop the Hardcore” Julkaistu: 5. Joulukuu 2014  ”Radiate” Julkaistu: 29. Toukokuu 2015
The Fifth Chapter (tyylitellysti T5C) on saksalaisen Scooter-yhtyeen seitsemästoista studioalbumi, joka julkaistiin 26. syyskuuta 2014.
Taustaa

The Fifth Chapter on ensimmäinen Scooterin albumi, jota ei ole tuottanut Rick J. Jordan. Jordan oli lopettanut toimessaan vuoden 2014 alulla ja tilalle oli tullut Phil Speiser. The Fifth Chapter on myös ensimmäinen vinyylinä julkaistu albumi sitten vuoden 1996 Our Happy Hardcoren.
Kappaleet

Kaikki kappaleet on tuottanut Scooter, paitsi Today, ja Radiate, jotka ovat tuottaneet Scooter ja Vassy.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | T5C | 1.18 |  |  |  |  |  |  |  |
| 2. | Who's That Rave? | 2.47 |  |  |  |  |  |  |  |
| 3. | Today (Scooter & Vassy) | 3.27 |  |  |  |  |  |  |  |
| 4. | We Got the Sound | 2.54 |  |  |  |  |  |  |  |
| 5. | Radiate | 3.07 |  |  |  |  |  |  |  |
| 6. | 999 (Call the Police) | 3.35 |  |  |  |  |  |  |  |
| 7. | King of the Land | 3.00 |  |  |  |  |  |  |  |
| 8. | Bigroom Blitz (featuring Wiz Khalifa) | 3.06 |  |  |  |  |  |  |  |
| 9. | Chopstick (Mado Kara Mieru) | 4.48 |  |  |  |  |  |  |  |
| 10. | Home Again | 3.41 |  |  |  |  |  |  |  |
| 11. | F**k Forever | 3.06 |  |  |  |  |  |  |  |
| 12. | Jaguare | 3.56 |  |  |  |  |  |  |  |
| 13. | T.O.O | 4.10 |  |  |  |  |  |  |  |
| 14. | Listen | 3.46 |  |  |  |  |  |  |  |
| 15. | Can't Stop The Hardcore | 3.34 |  |  |  |  |  |  |  |
| 16. | Fallin' | 4.10 |  |  |  |  |  |  |  |
| 17. | In Need | 3.36 |  |  |  |  |  |  |  |
Kappaleet > Deluxe Edition Bonus Disc

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | How Much Is the Fish? (Tony Junior Remix) | 3.44 |  |  |  |  |  |  |  |
| 2. | Maria (I Like It Loud) [R.I.O. Remix] | 3.18 |  |  |  |  |  |  |  |
| 3. | Move Your Ass! (Stefan Dabruck Remix) | 6.09 |  |  |  |  |  |  |  |
| 4. | Army of Hardcore (BMG Remix) | 4.53 |  |  |  |  |  |  |  |
| 5. | Friends (NRG Remix) | 3.20 |  |  |  |  |  |  |  |
| 6. | Jigga Jigga! (Dave202 Remix) | 4.16 |  |  |  |  |  |  |  |
| 7. | I'm Lonely (Kindervater Remix) | 3.15 |  |  |  |  |  |  |  |
| 8. | Posse (I Need You on the Floor) (Amfree Remix) | 4.01 |  |  |  |  |  |  |  |
| 9. | Fire (Laserkraft 3D Remix) | 5.00 |  |  |  |  |  |  |  |
| 10. | Shake That! (Barany Attila and DJ Dominque Remix) | 2.41 |  |  |  |  |  |  |  |
| iTunes bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 11. | Vallée De Larmes (Lissat & Voltaxx Remix) | 3.54 |  |  |  |  |  |  |  |
| 12. | Jigga Jigga! (Dave202 Arena Remix) | 6.16 |  |  |  |  |  |  |  |
Limited Deluxe Box
2 CD
+ Scooter Shout Box
+ Sticker-Set
Singlet

Bigroom Blitz (2-tracks) 23.05.2014
1. Radio Mix (3:07)
2. Scooter Remix (3:59)
Bigroom Blitz (Web)
1. Radio Mix (3:07)
2. Scooter Remix (4:00)
3. Extended Mix (4:14)
4. P.A.F.F. Remix (5:06)
Today (feat Vassy) 2-tracks
1. Radio edit (3:27)
2. Extended mix (4:14)
Today (Promo CDR)
1. Radio edit  (3:27)
2. Extented Mix (4:14)
3. Laurent H remix
4. Crew Cardinal remix
5. Scooter remix (3:52)
6. Instrumental
Can't Stop The Hardcore (2-tracks) 05.12.2014
1. Radio edit (2:45)
2. Extended mix (3:45)
Can't Stop The Hardcore (Web)
1. Can't Stop The Hardcore - Radio edit (2:45)
2. Can't Stop The Hardcore - Scooter remix (3:55)
3. Can't Stop The Hardcore - Extended mix (3:45)
4. Can't Stop The Hardcore - Heavyweight edit (3:21)
5. Hain A.M. (4:59)
6. Can't Stop The Hardcore - Instrumental (2:45)
Radiate (Web) 29.05.2015
1. SPY version (3:03)
2. Extended mix (3:45)
Radiate (French Promo CDR ) 2015
1. SPY version (3:02)
2. Extended mix (3:42)
3. Jerome Edit (3:27)
4. Jerome Remix (4:05)
Kokoonpano

H.P. Baxxter – laulu, MC
Phil Speiser – miksaaja
Vassy – tuottaja (kappaleet 3 ja 5), laulu (kappaleet 3 ja 5)
Jessica Jean – laulu (kappaleet 7, 14, 16)
Yasmin K. – laulu (kappale 4)
Dan Priddy – taustalaulu (kappale 10)
Gareth Owen – taustalaulu (kappale 6)
Listasijoitukset

| Maa  | Julkaisu  | Etiketti  | Formaatti  |
| --- | --- | --- | --- |
| Saksa  | 26 Syyskuu 2014 | Sheffield Tunes |  CD  LP  digitaalinen lataus |
Aiheesta muualla

www.scootertechno.com
Nordic Green Energy

| Switch Nordic Green AB |
| --- | --- |

Yritysmuoto:  osakeyhtiö
Perustettu:  2000, 2012
Toimitusjohtaja:  Kenneth Kastrén
Kotipaikka:  Tukholma
Toimiala:  Energia
Tuotteet:  Sähkö
Liikevaihto:  1 674 miljoonaa SEK (2019)
Tilikauden tulos:  60,8 miljoonaa SEK (2019)
Henkilöstö:  60
Emoyhtiö:  Switch Nordic Green AB
Omistaja:  Elmera Group ASA
Kotisivu:  www.nordicgreen.fi www.nordicgreen.se
Infobox OKVirheellinen NIMI-arvo: 
Nordic Green Energy on norjalaisen Fjordkraft-energiakonsernin omistama sähköyhtiö, joka keskittyy vain uusiutuvan energian toimittamiseen, ja toimittaa sähköä 167 000 asiakkaalle Suomessa ja Ruotsissa Virallinen toiminimi kaupparekisterissä on Ruotsin osalta Switch Nordic Green AB ja Suomen osalta Switch Nordic Green AB filial Finland. Yhtiön aikaisempi omistaja oli Troms Kraft -energiakonserni. Fjordkraft on Norjan pörssissä listattu yhtiö, Fjordkraft Holding ASA.
Energia ja toimitus

Nordic Green Energy toimittaa Ruotsissa sekä Suomessa vesi-, aurinko- ja tuulivoimalla tuotettua sähköä. Ruotsalaiset kuluttajat voivat valita myös Bra miljöval- merkityn sähkön ja Suomessa Nordic Green Energy toimittaa Suomen luonnonsuojeluliiton sertifioimaa Ekoenergia-merkittyä sähköä. Vuonna 2020 tapahtuneen yrityskaupan yhteydessä asiakasmääräksi ilmoitettiin 167 000 Suomessa ja Ruotsissa.
Omistus

Nordic Green Energyn omistaja on norjalainen Fjordkraft.
Historia

Nordic Green Energy on aloittanut toimintansa Ruotsissa vuonna 2000 nimellä Kraft&kultur. Yhtiön toiminta perustui aluksi vihreän sähkön vähittäismyyntiin sekä kulttuuriliiketoimintaan. Syksyllä 2008 yritys saapui Suomen markkinoille, josta lähtien yrityksen rekisteritiedot löytyvät Suomen viranomaisrekistereistä .
Kraft & Kultur -yhtiössä paljastui 200 miljoonan euron kirjanpitohuijaus vuonna 2011; siinä kolme johtajaa joutui syytteeseen kirjanpitorikoksista. Vuosina 2011-2012 yhtiön strategia muuttui ja yhtiö ilmoitti keskittyvänsä vain ja ainoastaan sähköenergianpalveluihin. Tiedotteen mukaan yhtiö keskittyy vuodesta 2012 alusta lähtien vain uusiutuvan energian vähittäismyyntiin Pohjoismaisille kuluttajille. Myös nimenvaihto tapahtui jouluna 2012 ja tästä hetkestä lähtien yritys on käyttänyt nimeä Nordic Green Energy.
Nordic Green Energyn omistaja oli ennen syksyä 2020  norjalainen Troms kraft -energiakonserni, jonka taas omistaa 60 %:n osuudella Tromssan lääni ja 40 %:n osuudella Tromssan kunta . Yhtiömuoto on osakeyhtiö. Troms Kraft AS on perustettu Norjassa vuonna 1898 ja yhtiö on perustamisesta lähtien toimittanut vesivoimalla tuotettua sähköä ja omistaa suoraan 9 vesivoimalaitosta, sekä Fakken-tuulivoimapuiston. Vuonna 2000 Troms Kraft AS aloitti laajentumisen muihin Pohjoismaihin konsernin tytäryhtiön Nordic Green Energyn siivin. Troms Kraft investoi kasvuun vähittäismarkkinoilla ostamalla norjalaisen Ishavskraft AS:n koko osakekannan keväällä 2016 . Troms Kraft myi Nordic Green Energyn Fjordkraftille syksyllä 2020.
Historia > Toimipisteet

Nordic Green Energyn pääkonttori on Tukholmassa. Suomen pääkonttori sijaitsee Vaasassa.
Epäkohtia

Vuonna 2020 yhtiöstä tuli 4. eniten valituksia, 137 kappaletta. Edellä olivat vain Fi-Nergy Voima, 365 Hankinta ja Kotimaan Energia, jotka on yhdistetty Håkan Gustafssoniin.
Aiheesta muualla

Nordic Green Energy, Suomen sivu
Nordic Green Energy, Ruotsin sivu
Fjordkraft
Troms kraft (Arkistoitu – Internet Archive)
YTJ[vanhentunut linkki]
Norsunluurannikon presidentinvaali 2010

Norsunluurannikon presidentinvaalin 2010 ensimmäinen kierros pidettiin 31. lokakuuta ja toinen kierros 28. marraskuuta. Vaali piti pitää jo vuonna 2005, mutta sisällissota siirsi sitä moneen kertaan.
Toisen kierroksen jälkeen vaalikomissio ilmoitti oppositiojohtaja Alassane Ouattaran voittaneen vaalin. Perustuslakivaltuuston johtaja kuitenkin piti tulosta virheellisenä, ja seuraavana päivänä valtuusto ilmoitti istuneen presidentin Laurent Gbagbon voittaneen. Kansainvälinen yhteisö on asettunut riidassa Ouattaran taakse ja vaatinut Gbagboa luopumaan vallasta. Gbagbo ei ole suostunut, ja äänestyksen jälkeisissä levottomuuksissa on kuollut toistasataa ihmistä.
Vaali > 1. kierros

Vaalin ensimmäinen kierros järjestettiin 31. lokakuuta, ja niissä äänesti noin 4,4 miljoonaa äänioikeutettua. Äänestystä pidettiin rehellisenä. Afrikan unionin mukaan ilmapiiri oli rauhallinen. Euroopan unionin vaalitarkkailijoiden johtaja Cristian Preda kritisoi kuitenkin tulosten hidasta julkistusta.
Ensimmäisen kierroksen voittaja oli Laurent Gbagbo, joka sai 38,0 prosenttia äänistä. Hänen kanssaan toiselle kierrokselle pääsi Alassane Ouattara, joka sai 32,1 prosenttia äänistä. Kolmanneksi sijoittui Henri Konan Bédié 25,2 prosentin ääniosuudella. Ouattara ja Bédié vaativat tulosten uudelleenlaskentaa, mutta vaalikomissio ilmoitti 4. joulukuuta, että tulokset jäävät voimaan.
Vaali > 2. kierros

Toisella kierroksella vaalikampanja tiukkeni, ja Gbagbon kannattajat hyökkäsivät Ouattaran kimppuun. Norsunluurannikon kansanrintaman puoluejohtaja Pascal Affi N'Guessan kutsui Ouattaraa "poliittisen väkivallan ja kapinan kummisedäksi". Kolmanneksi sijoittunut Bédié lähti tukemaan Ouattaraa.
Vaalikomissio julkisti 28. marraskuuta käydyn 2. kierroksen tulokset 2. joulukuuta. Komission mukaan Ouattara oli saanut 54 prosenttia äänistä ja voittanut vaalin. Gbagbon tukijat kuitenkin väittivät Ouattaraa tukevassa pohjoisosissa tapahtuneen vaalivilppiä. Perustuslakivaltuusto, jota johtaa Gbagbon kannattaja, mitätöi pohjoisosien ääniä ja julisti Gbagbon voittaneen ja saaneen 51 prosenttia äänistä. Kansainväliset tarkkailijat pitivät äänestystä kuitenkin suhteellisen reiluna.
Vaalien jälkeiset levottomuudet

Pari päivää myöhemmin kumpikin ehdokkaista vannoivat virkavalan. Gbagbon vala esitettiin televisiossa, ja Ouattara ilmoitti presidenttiydestään kirjeellä korkeimmalle oikeudelle. Ulkomaalaiset tahot ovat asettuneet Ouattaran kannalle ja vaatineet Gbagboa luopumaan vallasta. Euroopan komission puheenjohtaja José Manuel Barroso onnitteli Ouattaraa vaalivoitosta. Myös Afrikan unioni (AU) pitää Ouattaraa voittajana, ja muun muassa Barack Obama ja Nicolas Sarkozy ovat kehottaneet Gbagboa tunnustamaan tappionsa. AU sulki Norsunluurannikon ulos toiminnastaan, eikä maata päästetä takaisin unioniin ennen kuin Gbagbo suostuu myöntämään häviönsä.
Ouattara linnoittautui vaalin jälkeen abidjanilaiseen hotelliin, jota vartioivat YK:n rauhanturvaajat. Gbagbo onkin vaatinut rauhanturvaajia lähtemään maasta. Norsunluurannikolla on puhjennut myös levottomuuksia, joiden pelätään leviävän sisällissodaksi. Gbagbon ja Ouattaran kannattajat ovat ottaneet yhteen ainakin Abidjanissa ja Tiébissoussa. YK:n mukaan levottomuuksissa on kuollut joulukuun loppuun mennessä ainakin 173 ihmistä ja lähes 20 000 ihmistä on paennut Liberiaan.
Länsi-Afrikan talousyhteisö Ecowas on uhannut Gbagboa sotilaallisilla toimilla, jos tämä ei luopuisi vallasta. Ecowas lähetti kolmihenkisen valtuuskunnan 28. joulukuuta tapaamaan Gbagboa ja neuvottelemaan tilanteesta. Valtuuskuntaan kuuluivat Beninin presidentti Yayi Boni, Sierra Leonen presidentti Ernest Bai Koroma ja Kap Verden presidentti Pedro Pires. He tapasivat sekä Gbagbon että Ouattaran.
Ouattara ilmoitti Gbagbolle 31. joulukuuta, että tällä on puoleen yöhön asti aikaa erota virastaan. Nigerialainen eversti Mohamed Yerimah ilmoitti, että Ecowas syrjäyttää Gbagbon, jos poliittinen lähestymistapa ei toimi. Britannien ulkoministeri William Hague ilmoitti, että Britannia voi periaatteessa antaa tukensa myös sotilaalliselle toiminnalle, jos sille haetaan hyväksyntä YK:sta. Samaan aikaan Gbagbon nuorisoasiain ministeri ja Nuori patriootti -liikkeen johtaja Charles Blé Goudé kannusti Gbagboa tukevia nuoria hyökkäämään Golf-hotelliin, jossa Ouattara pitää tukikohtaansa.